Moskovium (element) - Wikipedia
(Aangestuur vanaf Ununpentium)
115 flerovium ← moskovium → livermorium
Naam, simbool, getal moskovium, Mc, 115
Groep, periode, blok 15, 7, p
Atoommassa (290) g/mol
Elektronkonfigurasie voorspel; [Rn] 5f14 6d10 7s2 7p3
Elektrone per skil voorspel; 2, 8, 18, 32, 32, 18, 5
Toestand vermoedelik 'n vastestof
Digtheid (naby k.t.) voorspel; 13,5 g/cm³
Smeltpunt 670 K
Kookpunt ~1400 K
Smeltingswarmte afgelei; 5,90–5,98 kJ/mol
Verdampingswarmte voorspel; 138 kJ/mol
Oksidasietoestande voorspel; 1, 3
Ionisasie-energieë 1ste: 538,4 kJ/mol
2de: 1756 kJ/mol
3de: 2653,3 kJ/mol
Genoem na die Moskou-oblast, Rusland
Vorige naam ununpentium (Uup)
Hoofartikel: Isotope van moskovium
290Mc sin 0,8 s α 9.95 286Nh
289Mc sin 0,3 s α 10,31 284Nh
288Mc sin 0,2 s α 10,46 284Nh
287Mc sin 40 ms α 10,59 283Nh
Moskovium is ’n superswaar, kunsmatige element met die atoomgetal 115 en simbool Mc. Dit is in 2003 in Doebna, Rusland, die eerste sinteties vervaardig deur ’n gesamentlike Amerikaanse en Russiese span. In Desember 2015 was dit een van vier nuwe elemente wat deur die Internasionale Unie van Suiwer en Toegepaste Chemie (IUSTC) en Internasionale Unie van Suiwer en Toegepaste Fisika (IUSTF) erken is.
Dit het op 28 November 2016 amptelik die naam "moskovium" gekry. Dit is genoem na die Moskou-oblast, waar Doebna geleë is.
Dit is ’n uiters radioaktiewe element wat in ’n laboratorium geskep is en nie sover bekend in die natuur voorkom nie. Sy stabielste bekende isotoop, moskovium-290, het ’n halfleeftyd van net 0,8 sekondes. Op die periodieke tabel kom moskovium in die p-blok in die 7de periode voor. Dit is die swaarste element in die stikstofgroep, groep 15, maar daar is nog nie bevestig dat dit optree soos die swaarder homoloog van bismut net bo hom in dié groep nie. Daar is bereken moskovium het dieselfde eienskappe as sy ligter homoloë, stikstof, fosfor, arseen, antimoon en bismut, en dat dit ’n hoofgroepmetaal is, hoewel dit ook grootliks van die ander kan verskil.
Sowat 100 atome van moskovium is al waargeneem, wat almal massagetalle van tussen 287 en 290 gehad het.
↑ 1,0 1,1 1,2 Hoffman, D. C.; Lee, D. M.; Pershina, V. (2006). "Transactinides and the future elements". In Morss; Edelstein, N. M.; Fuger, J. (reds.). The Chemistry of the Actinide and Transactinide Elements (3de uitg.). Springer Science+Business Media. pp. 1652–1752. ISBN 1-4020-3555-1.
↑ Staff (30 November 2016). "IUPAC Announces the Names of the Elements 113, 115, 117, and 118". IUPAC. Besoek op 1 Desember 2016.
↑ St. Fleur, Nicholas (1 Desember 2016). "Four New Names Officially Added to the Periodic Table of Elements". New York Times (in Engels). Geargiveer vanaf die oorspronklike op 9 Mei 2020. Besoek op 1 Desember 2016.
Geskiedenis en etimologie
Moskovium by The Periodic Table of Videos (Universiteit van Nottingham)
Ontsluit van "https://af.wikipedia.org/w/index.php?title=Moskovium_(element)&oldid=2189275"
Last edited on 22 Mei 2020, at 23:35